Coronavirusul a suferit mutații în Siberia. Anunțul autorităților sanitare din Rusia.
Coronavirusul a suferit mutații în Siberia, anunță Rusia. Directoarea Rospotrebnadzor nu a oferit detalii despre cât de contagioasă sau mortală ar fi mutaţia. Directorul Institului Vector susține că noile mutații nu vor influența eficiența vaccinului.
Rușii afirmă că noul coronavirus a suferit noi mutații în Siberia. Anunțul l-a făcut directoarea agenției ruse pentru protecția consumatorului marți, zi în care Rusia a raportat 442 de noi decese, un nou număr record, transmite Reuters.“Vedem anumite schimbări în Siberia care ne permit să presupunem că în această regiune se formează o versiune cu mutaţii specifice" a virusului, a spus Anna Popova, directoarea Rospotrebnadzor, citată de agenţiile de presă.Popova nu a oferit detalii despre cât de contagioasă sau mortală ar fi noua mutație dar a afirmat că aceasta face virusul mai periculos.Anunțul acesteia vine pe fondul demarării testării clinice pe oameni a celui de-al doilea vaccin anti-Covid-19, EpiVacCorona, aprobat de autoritățile ruse și dezvoltat de Institutul Vector.Totodată, directorul Institului Vector susține că noile mutații nu vor influența eficiența vaccinului.Un studiu american din septembrie nu a găsit dovezi concludente care să ateste că mutaţiile fac virusul mai devastator.Cu peste 1,97 milioane de infectări de la începutul pandemiei, Rusia are al cincilea cel mai mare număr de cazuri din lume, după SUA, India, Brazilia şi Franţa.